Kamala Harris avertizează că Vladimir Putin „s-ar putea uita la Polonia, țările baltice sau alți aliați NATO”, dacă nu e pedepsit
Vicepreședinta SUA Kamala Harris a declarat, într-o conferință de presă la Casa Albă cu Volodimir Zekenski, că va lucra ca să se asigure că „Ucraina va câștiga acest război”, iar Putin nu poate fi lăsat să continue, pentru că atunci „s-ar putea uita la Polonia, țările baltice sau alți aliați NATO”. Ea a reiterat că Statele Unite vor continua să ofere sprijin și asistență de securitate Ucrainei. La rândul său, liderul de la Kiev a anunțat că a informat-o pe Harris asupra celor mai recente planuri și atacuri ale Rusiei, inclusiv cele la adresa infrastructurii energetice a țării. „Credem că acest război poate fi câștigat și o pace justă obținută numai cu sprijinul Statelor Unite”, a mai spus președintele ucrainean.